Saksliste styremøte 27.09.16

Saksliste:

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 21/2013: Administrativ støtte

Sak 5/2014: Internkontroll

Sak 11/2014: Medie/kommunikasjonskurs, mediestrategi

Sak 24/2014: Medlemsregister

Sak 27/2014: Endring/justering av DRG-poeng og ISF (Innsats-Styrt Finansiering)

Sak 20/2015: Regnskapsfører Roger Toftner

Sak 11/2016: Kriterier og grunnlagsdata for utarbeidelse av framtidig stillingsinstruks for og ansettelse av daglig leder i foreningen: Hva trenger vi?

Sak 12/2016: Kvinnekonferansen ble avlyst. Hva nå?

Sak 13/2016: Referatsak: Arendalsuka

Sak 14/2016: Distriktsgruppene

Sak 15/2016: Styrets arbeids-, ansvarsoppgaver og –områder, også jfr. sak 11/2016

Sak 16/2016: Høstkurs

Sak 17/2016: Landsmøtet 2017

Sak 18/2016: Referat fra lobbyeringsseminar i VOFO

Referat styremøte 27.09.16

Tilstede: Jørgen, Arne, Sverre, Ronald, Ranveig.

Styreleder åpnet møtet. Styret godkjente innkalling og saksliste. Foreliggende saksliste ble kort gjennomgått og følgende saker ble utsatt: sak 4 og 21/2013, 5, 11, 24 og 27/2014 og 20/2015.

Sak 12/2016: Kvinnekonferansen ble avlyst. Hva nå med temaet Kvinner og blærekreft?
Det ble gitt en kort oversikt over hvilke utgifter som har påløpt etter avlysningen. De blir i størrelsesorden 50-60 000, og det er håndterlig.

Styret diskuterte hvilke aktiviteter eller tiltak som ut dette året kan gjøres for å løfte temaet:

* Kontakt med politikere for å få hjelp til den foreslåtte kodeendringen i ICPC-systemet,
* seminar om hematuriutredning for deltagere på kirurgisk høstmøte
* møte i medisinsk fagråd under høstmøtet, tema hematuriutredning
* tilby kvinner med blærekreft skypesamtaler i grupper for å bygge nettverk
* undersøke muligheten for webinar med fagfolkene

Sak 16/2016: Høstkurs. Vedtak om avholdelse av høstkurs ble tatt i en epost-telefonrunde tidlig i september. Ranveig orienterte om de fagfolkene hun har fått som bidragsytere etter anbefaling fra Stoffskifteforbundet; Jan Heitmann og Lene Hopland Bergset. Heitmann har lang erfaring som organisasjonskonsulent, har gitt ut bok om emnet og virker som person veldig egnet. Bergset jobber som fagansvarlig i Kirkens SOS og har både der og i mange pasientorganisasjoner vært inne og styrket folks evne til å takle vanskelige samtaler og trygge folk som samtalepartnere. Begge to har for øvrig fedre som har blitt diagnostisert med blærekreft. Styret ønsker følgende temaer belyst: styrke de lokale gruppene, styrets ansvar og roller, daglig leders ansvar og roller samt en grenseoppgang mellom daglig leder og styre. Dette dekker sakene 11, 14 og 15/2016 på sakslista. Fredag ettermiddag før middag avholdes styremøte.

Sak 17/2016: Landsmøtet 2017. Fremlagte forslag til lokalitet for landsmøtet ble vurdert. Vedtak : Landsmøtet 2017 avholdes på Hurdalsjøen Hotell. Påsken 2017 kommer sent, men styret fant at å ha landsmøtet før påske ble for tidlig. Vedtak: Landsmøtet avholdes helga 21. – 23. april.

Sak 18/2016: Referat fra lobbyeringsseminar i VOFO. Ranveig deltok på dette seminaret på fredag. Hun var veldig fornøyd med både innhold og gjennomføring. Tema som ble gjennomgått var *hvem* man skal forsøke å nå, *hvordan* man skal nå dem og *hva* man da skal presentere for å få sin sak gjennom. På slutten av dagen fikk deltagerne øvd seg gjennom rollespill. Det ble gitt mange tips til hva man skal undersøke på forhånd og hvor man kan sjekke, hvilke forberedelser som bør gjøres, selve gjennomføringen og hvordan man følger opp. Voksenopplæringsforbundet (VOFO) ga et godt inntrykk som en god ressurs for foreningen.

Maura 27.09.2016,

Ranveig Røtterud, referent